JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael ja Bahrein allkirjastasid lepingud
Juudid palvetavad taas Templimäel
Kuidas Ameerika juudid tulevastel valimistel hääletavad?
Septembri keskel allkirjastatud diplomaatilised tunnustamised
Iisraeli ja Bahreini kuningriigi vahel said nädala eest järje,
kui riikide delegatsioonid
kohtusid USA juhtimisel Bahreini pealinnas Manamas.
Tel Avivi lennujaamast lahkunud Iisraeli lennufirma El Al-i lennuk
oli esimene omalaadne maade ajaloos,
sest varem pole kahe riigi vahel lennuühendust olnud.
Kohtumise käigus allkirjastati seitse erinevat lepingut,
mida peaminister Netanyahu nimetas hiigelsammuks
ulatuslikuma rahu suunas Iisraeli ja araabiamaade vahel.
Aabrahami lepingute nime kandvalt rahualgatuselt oodatakse
ka teiste araabiariikide ühinemist pärast USA presidendivalimisi.
Hinnanguliselt mõjutavat lõpptulemus eelkõige Saudi Araabia seisukohta
Iisraeli võimaliku tunnustamise suhtes.
Hiljuti tähistatud lehtmajade püha ajal nähti midagi,
mille eest on palvetatud ja mida on loodetud sajandeid,
kuid mis on juutidele keelatud olnud alates teise templi hävitamisest.
Nimelt lasti juudid Templimäele ja neil lubati seal palvetada.
See on olnud keelatud
hoolimata 1994. a rahulepingust Jordaaniaga,
mis annab juutidele vaba ligipääsuõiguse mäele.
Kuigi Jordaaniaga sõlmiti toona rahuleping,
võtsid palestiinlased endale 2000. a intifada järel otsustusõiguse,
kes ja millistel tingimustel pühapaika külastada tohivad.
Seadusandluse järgi kuulub Templimägi Iisraelile,
kuid seadust pole selles osas praktikas rakendatud
kestvate ja korduvate intifadade ja märulite kartuse tõttu.
Lehtmajade püha ajal aga nähti imet,
kus Nutumüüri ääres polnud aeg-ajalt peaaegu ühtki palvetajat,
kuid Templimägi oli pidulisi täis.
Sarnaselt pea kõigi maailma maadega,
kus turism on majandusele ülioluline, on see nii ka Iisraelis.
Üksnes septembris käis riigis turiste
96% vähem kui samal ajal mullu.
Tänavu septembris oli riigis turiste vaid ca 15 000
ja mullu ca 405 000.
Iisraeli Turismiministeeriumi teatel
on turismitööstusest jäänud käesoleval aastal laekumata
ca 12,1 miljardit seeklit ehk ca 3 miljardit eurot.
Ministeeriumis tervitatakse uut, langevat nakkusstatistikat
ja plaanitakse teatud linnade nagu Eilati avamist
nii kodu- kui välismaisele turismile lähitulevikus.
Viimaste kuude kuumim kõneteema -
Iisraeli ja araabiamaade vastastikune diplomaatiline tunnustamine
võimaldab araabiariikides siiski ka äärmusrühmituste uut tõusu.
Abu Dhabis, AÜE pealinnas tegutseva Terrorismiuuringute Keskuse
Hedayahi juhtekspert Ali Rashid al-Nuaimi hoiatas,
et lepingud võivad viia
uue radikaalsete islamirühmituste vägivallalaineni.
Ta tervitas rahulolevalt Iisraeli osalust
sellise liikumise mahasurumisel juba eos, tõdedes,
et juutide ja kristlaste juured on siin ja kuuluvad Lähis-Itta.
"Koos suudame võita sellised äärmusrühmitused
ning õpetada oma lastele kooselamist ja õiget rahumeelset islamit.
Need, kelle ajaloolised juured on siin, on ka loomulik osa tulevikust,"
ütles dr Al Nuaimi.
Iisraeli valitsus andis loa ehitada tuhandeid uusi elamuid
vaidlusalusele Juuda ja Samaaria ehk Läänekalda territooriumile.
Koos nende uute ehituslubadega
on Läänekaldale tänavu eraldatud ca 9500 luba elamute ehitamiseks.
Lubade eraldamine põhineb
USA presidendi Trumpi poolt jaanuaris esitletud rahuplaanil
ja Ühendriikide avaldusel, mille järgi Juuda ja Samaaria asundused
pole rahvusvaheliselt illegaalsed.
Nii tegi Trumpi valitsus ninanipsu eelmisele presidendile Obamale,
kes vaid kuu aega enne oma ametiaja lõppu 2016. a
aktsepteeris Julgeolekunõukogu resolutsiooni 2334,
mis tõdes nii asundused kui Jeruusalemma okupeerituks.
Palestiinlased olid Iisraeli valitsuse otsuse vastu,
väites, et kogu Läänekallas, Juuda ja Samaaria
olevat kuulunud kunagi ajaloolisele Palestiina riigile.
Millal ja kus too riik asus või oli ning millistes piirides,
seda Palestiina omavalitsus paljastama ei nõustunud.
Vastulauseks mõnede araabiamaade ja Iisraeli uutele suhetele
juhendab Gazas valitsev Hamas kõiki moslemeid tapma juute kõikjal,
kus neid ka ei kohataks.
Hamasi kontrollitavas al-Aqsa TV-s näidatakse saadet,
mis kujutab kõiki juute araablasi vihkamas,
õigustades sellega juutide tapmist moslemite poolt.
Saade imetleb ennastohverdavaid võitlejaid ja tõdeb,
et Iisraeli tsiviilelanike tapmine on kooskõlas islamiusuga,
sest nad kõik on kurjategijad
ning neid tappes tegutsevad moslemid vaid enesekaitseks.
Saade valmis juba viie aasta eest, kuid on taas eetrisse lastud
pärast suhete normaliseerimist Iisraeli ja mõnede araabiamaade vahel.
Sotsiaalmeediahiid Facebook teatas nädala eest,
et eemaldab oma veebisaidilt
kõik holokausti eitavad uudised ja kirjutised.
Ettevõtte looja ja juht Mark Zuckerberg tõdes,
et ajaloolist holokausti eitavad kirjutised
on selgelt süvendanud antisemitismi ja laiendanud Iisraeli-vastasust,
nii et kõige vastava avaldamine on edaspidi takistatud.
Mark Zuckerberg, kes on samuti juut, mainis,
et piiri tõmbamine väljendusvabaduse ja vihakõne vahel
on olnud äärmiselt keeruline, kuid Facebook jõudis sellise lahenduseni
ja usub, et tegutses õigesti.
Maailma erinevad juudi ühendused tervitasid Facebooki teadet,
tõdedes, et aastatepikkune töö on lõpuks vilja kandnud,
ja avaldasid lootust,
et sarnase hoiaku võtavad ka teised sotsiaalmeediakanalid.
Veidi erineva teema juurde.
USA presidendivalimisteni on vaid veidi üle nädala
ja USAs elavate juutide arvamused kahe kandidaadi vahel
jagunevad äärmiselt jõuliselt.
Traditsiooniliselt hääletavad ca viis miljonit Ameerika juuti
demokraatide kandidaadi poolt.
Hetkel on nende lemmikuks seega Joe Biden
ca 70-protsendilise toetusega.
Teine grupp toetab 27 % häältearvuga Trumpi.
Enamik neist on religioossed ortodoksi juudid,
kellest ligi 90 % toetabki Trumpi.
Demokraatide kandidaat näib seega kindlalt võitvat,
kui neid arve usaldada võiks
ja need peegeldaksid ka laiemat valijaskonda.
Võrdluseks sobib vaadata,
milline oli seis kahe grupi vahel nelja aasta eest.
Hillary Clintonit toetas toona 71 % Ameerika juutidest
ja Trumpi toetas vaid 24 % ehk ortodoksi juudid.
Kuid teame, kuidas asi lõppes.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee